Барање 14-5900/1

1. Ако МТСП е институцијата надлежна:

* *за работните односи, вработувањето и вработеноста;*
* *пензиско-инвалидското осигурување;*
* *заштитата на работниците при работењето;*
* *материјалното обезбедување на привремено невработените;*
* *платите и животниот стандард;*

зошто со години не им е решен статусот на повеќе од 20 воспитувачки во градинката 8 Март во Струга кои се платени само по 10.000 денари и без никакво социјално осигурување? (Објаснете ги надлежностите на министерството за овој проблем, бидејќи градоначалникот на општина Струга решавањето на предметниот проблем го упатува до министерот.)

1. Во моментов градската градина работи во тотален хаос но последиците од овој проблем постојано ги трпат децата и родителите кои мораат да работат, која е вашата стратегија за решавање на овој проблем?
2. Дали е вистина дека планираат да донесат нови вработени на замена на 21 воспитувачки кои со години работат под договор?

Согласно Законот за заштита на децата, на Јавната општинска установа за деца, детска градинка „8 Март“ Струга, основач е општина Струга.

Во однос на вработувањата во јавните детски градинки, согласно член 20 од Законот за извршување на буџетот, Министерството за социјална политика, демографија и млади како буџетски корисник е надлежно барањата за обезбедување на финансиски средства за вработување, доставени од единките корисници да ги достави до Министерството за финансии кое е надлежно за давање на согласности за вработување. До Министерството за социјална политика, демографија и млади до сега не е примено барање за обезбедување на финансиска согласност за вработување на 20 воспитувачи на неопределено време, а кои подолг временски период биле ангажирани во јавните општински детски градинки ЈОУДГ „8 Март“ Струга за надомест од 10.000 денари и без никакво социјално осигурување.

Во однос на тоа која е стратегијата за решавање на овој проблем, Ве информираме дека доколку Министерството за социјална политика, демографија и млади биде примено барање за обезбедување на согласности и од страна на Секторот за финансиски прашања биде потврдено дека јавната општинска детска градинка ЈОУДГ „8 Март“ Струга има обезбедено средства во блок дотацијата, истото ќе биде проследено до Министерството за финансии како надлежен орган за одобрување на финансиски средства односно согласности за вработување.